Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8901

14. Nyilatkozat a norvég élelmiszer-feldolgozó iparágról szóló 147. cikkről A Szerződő Felek tudomásul vették, hogy a Bizottság a következő nyilatkozatot tette: „Norvégia lehetséges kérelmének megvizsgálásakor, amely súlyos piaci zavarok esetén megteendő intézkedésekre irányul, a Bizottság figyelembe veszi a norvég élelmiszer-feldolgozó iparág szerkezetváltásának sajátos problémáját, és biztosítja, hogy bármely szükséges intézkedésre a hosszú távú károsodások megelőzéséhez megfelelő időben sor kerüljön. A Bizottság intézkedései, egy hároméves időszakra, ellenőrző rendszer és indikatív felső határok bevezetését foglalhatják magukban, amelyek lehetővé teszik, hogy a piac megnyitása ne vezessen olyan zavarokhoz, amelyek akadályoznák Norvégia élelmiszer-feldolgozó ágazatának szerkezetátalakítását a következő hazai primer mezőgazdasági termékekből gyártott termékek vonatkozásában: hústermékek, liszt, összetett állati takarmányok, feldolgozott borsó és sárgarépa, valamint tejtermékek a vaj, a sovány tejpor és a lágysajt kivételével.”

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes